ഇന്ത്യൻ ഓഹരി വിപണിയിൽ ഇന്ന് മികച്ച നേട്ടത്തോടെയാണ് വ്യാപാരം പുരോഗമിക്കുന്നത് . വ്യാപാരം ആരംഭിച്ച ഉടൻ സെൻസെക്സും നിഫ്റ്റിയും റെക്കോർഡ് നേട്ടത്തിലെത്തി . സെൻസെക്സ് 235 പോയിന്റ് ഉയർന്ന് 31,695ലും ദേശീയ സൂചികയായ നിഫ്റ്റി 79 പോയിന്റ് ഉയർന്ന് 9,766ലും എത്തി . ത്രൈമാസ പ്രവർത്തനഫലങ്ങൾ പ്രതീക്ഷിച്ച തോതിൽ ഉയർന്നതും , ചരക്ക് സേവന നികുതി സംബന്ധിച്ച ആശങ്കകൾ അകലുന്നതും വിപണിക്കു കരുത്തു പകരുന്നുണ്ട് . പണപ്പെരുപ്പം താഴ്ന്നാൽ പലിശ കുറയ്ക്കാൻ റിസർവ് ബാങ്ക് നിർബന്ധിതരാകുമെന്ന റിപ്പോർട്ടുകളും നിക്ഷേപകർക്ക് മുന്നിലുണ്ട് . ഏഷ്യൻ വിപണികളെല്ലാം നേട്ടത്തിലാണ് . ഐ . ടി , ബാങ്കിങ് , ടെലികോം മേഖലകളിൽ ഉയർച്ച പ്രകടമാണ് . ടി . സി . എസ് , ഭാരതി എയർടെൽ , ടാറ്റ മോട്ടോഴ്സ് എന്നിവയാണ് നേട്ടപ്പട്ടികയിൽ മുന്നിൽ . അതേസമയം എം ആൻഡ് എം , ഐ . ടി . സി , ടാറ്റ സ്റ്റീൽ എന്നിവ നഷ്ടത്തിലാണ് . ഡോളറുമായുള്ള വിനിമയത്തിഷൽ ഒൻപത് പൈസ നേട്ടത്തോടെ 64.50 രൂപയിലാണ് ഇന്ന് ഇന്ത്യൻ രൂപയുടെ വ്യാപാരം .